ชาวบ้านอุบลราชธานี ปลื้ม 3 ทหาร ฮีโร่ จอดรถช่วยผู้บาดเจ็บกลางถนน
ชาวบ้าน-ปชช. จ.อุบลราชธานี สุดปลื้ม 3 ทหาร ฮีโร่ จอดรถบรรทุกระหว่างทาง เพิ่งกลับจากภารกิจโรงทาน เข้าช่วยหญิงสาวบาดเจ็บกลางถนน รถชนประสานงา ศีรษะฟาดพื้นอย่างแรง รีบนำตัวส่ง รพ.,เมื่อเวลา 14.00 น. วันที่ 3 ก.ย.58 สิบเอกวัชพล ศรีวงษ์ พลขับยานยนต์ พร้อมสิบตรี จุนทรัพย์ อังคะบุตร หน.ชุดยิง พลทหาร วีระพล อุริวงค์ พลทหาร สังกัดกองพันทหารราบที่ 1 กรมทหารราบที่ 6 ค่ายสรรพสิทธิประสงค์ อ.วารินชำราบ จ.อุบลราชธานี ได้เข้าช่วยเหลือ นางบังอร กาละกูล อายุ 49 ปี อยู่บ้านเลขที่ 116 หมู่ 8 ต.หนองขอน อ.เมือง อุบลราชธานี ซึ่งประสบอุบัติเหตุถูกรถจักรยานยนต์ของนักเรียนชั้น ม.2 ร.ร.ชื่อดัง ในตัวเมืองอุบลราชธานี ชนประสานงาอย่างแรง ขณะที่ นางบังอร กำลังขี่รถจักรยานยนต์ ซูซูกิ สแมช สีน้ำเงิน ทะเบียน ขษต 714 อุบลราชธานี จะเลี้ยวเข้าหมู่บ้าน บริเวณถนนแจ้งสนิท ปากทางเข้าบ้านดอนชี ต.หนองขอน อ.เมือง อุบลราชธานี จนทำให้รถและร่างนางบังอรไถลไปกับพื้นถนน ศีรษะฟาดพื้นอย่างแรง เลือดออกที่ช่องหู นางบังอรเกิดอาการชักเกร็ง นอนอยู่กลางถนน,ทหารทั้ง 3 นาย ซึ่งขับรถบรรทุกประกอบอาหารเคลื่อนที่ กลับจากทำภารกิจโรงทานข้าวผัด ไข่เจียว ที่วัดป่าท่าเค็ง ต.ชีทวน อ.เขื่องใน จ.อุบลราชธานี ผ่านมาประสบเหตุ รีบจอดรถ เข้าช่วยเหลือปฐมพยาบาล และแจ้งรถกู้ชีพ 1669 มารับตัวนางบังอร ส่งรักษาที่โรงพยาบาลสรรพสิทธิประสงค์ อันเป็นภาพแห่งความประทับใจต่อผู้ที่พบเห็นเหตุการณ์ และชาวบ้านบริเวณจุดเกิดเหตุ ที่เจ้าหน้าที่ทหารมีน้ำใจให้ความช่วยเหลือประชาชนที่เดือดร้อนในทันที ทั้งที่อยู่ในชุดเครื่องแบบ
ชาวบ้าน-ปชช. จ.อุบลราชธานี สุดปลื้ม 3 ทหาร ฮีโร่ จอดรถบรรทุกระหว่างทาง เพิ่งกลับจากภารกิจโรงทาน เข้าช่วยหญิงสาวบาดเจ็บกลางถนน รถชนประสานงา ศีรษะฟาดพื้นอย่างแรง นำส่ง รพ.
ทหารช่วยเหลือประชาชน,ทหารฮีโร่,ช่วยผู้บาดเจ็บ,อุบลราชธานี,พลขับยานยนต์,ทหาร,จุนทรัพย์ อังคะบุตร,วีระพล อุริวงค์,กรมทหารราบที่ 6,สรรพสิทธิประสงค์,วารินชำราบ,ข่าว,ไทยรัฐออนไลน์,ข่าวทั่วไทย